તેમણે ઉમેર્યું હતું કે, 'આઇએસ જેવા ત્રાસવાદી સંગઠનો જાણે છે કે તેઓ રણમોરચે આપણને હરાવી શકે તેમ નથી. તેઓ એવું ઇચ્છે છે કે અમેરિકા ઇરાક-સિરિયામાં લાંબું અને ખર્ચાળ યુદ્ધ લડે, પરંતુ આપણે તેવું નહીં કરીએ.' ઓબામાએ એમ પણ જણાવ્યું હતું કે આઇએસ ઇસ્લામનું પ્રતિનિધિત્વ કરતું નથી. તેમણે વિશ્વભરના ઇસ્લામિક નેતાઓને આઇએસ અને તેની વિચારધારા વિરુદ્ધ પોતાનો અવાજ બુલંદ કરવા અનુરોધ કર્યો હતો.